CELEX: 32016R0005
Language: da
Date: 2016-01-05 00:00:00
Title: Kommissionens forordning (EU) 2016/5 af 5. januar 2016 om ændring af forordning (EU) nr. 748/2012 for så vidt angår gennemførelsen af væsentlige miljøbeskyttelseskrav (EØS-relevant tekst)

6.1.2016   
            
            
               DA
            
            
               Den Europæiske Unions Tidende
            
            
               L 3/3
            
         KOMMISSIONENS FORORDNING (EU) 2016/5
   af 5. januar 2016
   om ændring af forordning (EU) nr. 748/2012 for så vidt angår gennemførelsen af væsentlige miljøbeskyttelseskrav
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 216/2008 af 20. februar 2008 om fælles regler for civil luftfart og om oprettelse af et europæisk luftfartssikkerhedsagentur, og om ophævelse af Rådets direktiv 91/670/EØF, forordning (EF) nr. 1592/2002 og direktiv 2004/36/EF (1), særlig artikel 6, stk. 2, og
   ud fra følgende betragtninger:
   
               (1)
            
            
               Ifølge artikel 6, stk. 1, i forordning (EF) nr. 216/2008 skal materiel, dele og apparatur opfylde miljøbeskyttelseskravene i bind I og II i bilag 16 til konventionen om international civil luftfart (i det følgende benævnt »Chicagokonventionen«), som gældende pr. 17. november 2011, bortset fra tillæggene. Disse krav er gennemført i EU-lovgivningen ved Kommissionens forordning (EU) nr. 748/2012 (2).
            
         
               (2)
            
            
               Bind I og II i bilag 16 til Chicagokonventionen er ændret i 2014, idet der er indført nye støjstandarder.
            
         
               (3)
            
            
               Forordning (EU) nr. 748/2012 bør derfor ændres i overensstemmelse hermed.
            
         
               (4)
            
            
               Foranstaltningerne i denne forordning bygger på den udtalelse, som Det Europæiske Luftfartssikkerhedsagentur har afgivet i overensstemmelse med artikel 17, stk. 2, litra b), og artikel 19, stk. 1, i forordning (EF) nr. 216/2008.
            
         
               (5)
            
            
               Foranstaltningerne i denne forordning er i overensstemmelse med udtalelse fra det udvalg, der er nedsat i henhold til artikel 65 i forordning (EF) nr. 216/2008 —
            
         VEDTAGET DENNE FORORDNING:
   Artikel 1
   I bilag I (del 21) til forordning (EU) nr. 748/2012 affattes punkt 21.A.18, litra a), således:
   
      
                  »a)
               
               
                  De gældende støjkrav for udstedelse af et typecertifikat for et luftfartøj er foreskrevet i overensstemmelse med bestemmelserne i bind I, del II, kapitel 1, i bilag 16 til Chicago-konventionen, og
                  
                              1.
                           
                           
                              for subsoniske jetfly i bind I, del II, kapitel 2, 3, 4 og 14, hvor det er relevant
                           
                        
                              2.
                           
                           
                              for propeldrevne fly i bind I, del II, kapitel 3, 4, 5, 6, 10 og 14, hvor det er relevant
                           
                        
                              3.
                           
                           
                              for helikoptere i bind I, del II, kapitel 8 og 11, hvor det er relevant
                           
                        
                              4.
                           
                           
                              for supersoniske fly i bind I, del II, kapitel 12, hvor det er relevant og
                           
                        
                              5.
                           
                           
                              for fly med kipbar rotor i bind I, del II, kapitel 13, hvor det er relevant.«.
                           
                        
            
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 5. januar 2016.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 79 af 13.3.2008, s. 1.
   
      (2)  Kommissionens forordning (EU) nr. 748/2012 af 3. august 2012 om gennemførelsesbestemmelser for luftdygtigheds- og miljøcertificering af luftfartøjer og hermed forbundet materiel, dele og apparatur og for certificering af konstruktions- og produktionsorganisationer (EUT L 224 af 21.8.2012, s. 1).